	
	



Pokyny k vyplneniu elektronického formulára 
„Hlásenie podozrenia na nežiaduci účinok lieku“
Postup pre vyplnenie elektronického formulára

· Po prihlásení do formulára povoľte používanie všetkých súborov „cookie“.
· Zvoľte si vašu polohu a jazyk a pokračujte „Štart“.
· Polia označené (*) sú povinné. Ak ich nevyplníte, elektronický formulár Vás na to upozorní. 
· Polia s  (˅) označujú výber z prednastavených možností. 
· Zvoľte typ hlásenia - nahlásiť nežiaducu udalosť; vyžiadať lekárske informácie, alebo nahlásiť sťažnosť na kvalitu produktu
· Zvoľte možnosť, ktorá Vás najlepšie vystihuje – pacient; opatrovateľ/priateľ/príbuzný/iný; lekár/zdravotná sestra, alebo zamestnanec AstraZeneca/dodávateľ služby
· Zvoľte „Ďalej“.

Jednotlivé časti elektronického formulára vyplňte nasledovne:
1. Hlásiteľ                                                                                                                  Vyplňte informácie potrebné k identifikácii osoby, ktorá podáva hlásenie. Vyplňte Vaše osobné údaje vrátane e-mailovej adresy, ktorá je povinný údaj a je dôležitá z dôvodu možného vyžiadania doplňujúcich údajov. Všetky osobné údaje hlásiteľa aj pacienta sú považované za dôverné a nie sú poskytované iným osobám.     
2. Pacient
Vyplňte informácie potrebné k identifikácii pacienta. Ak ste pacient, zadajte svoje osobné údaje. Informácie budú spracované a podliehajú ochrane osobných údajov.  
       Iniciály pacienta – vpíšte prvé písmená mena a priezviska
Demografické údaje – vpíšte známe údaje, alebo vyberte (˅) z prednastavených možností
3. Lieky
Pre správne vyplnenie údajov môžete použiť Súhrn charakteristických vlastností lieku, Písomnú informáciu pre používateľa alebo obal lieku, kde nájdete názov lieku a šaržu lieku. 

Vyplňte každý liek samostatne pomocou tlačidla „+Pridať liek“. 
· Názov lieku – po vpísaní prvých písmen sa automaticky aktivuje databáza registrovaných liekov držiteľa. Vyberte z nich liek, ktorý pacient užíva/užíval. Ak liek nenájdete, môžete jeho názov dopísať.
· Šarža /Lot # - jedná sa o číslo šarže lieku a je ho možné nájsť na obale pod skratkou č.š./č.šarže/Lot. Tento údaj je dôležitý pre identifikáciu šarže lieku a následné vyhodnotenie potenciálnych nedostatkov v kvalite lieku. Ak túto informáciu nemáte k dispozícii, uveďte „neznáme“.
· Prečo sa tento liek užíva? – vyplňte indikáciu (na liečbu akého ochorenia, alebo diagnózy sa liek užíva/užíval)
· Ako sa tento liek užíva? – vyplňte dávkovanie lieku
· Dávka – vyplňte údaj zodpovedajúci dávke liečiva (sila lieku) a vyberte (˅) z prednastavených možností
· Dátumy podávania liekov – vyplňte časové obdobie kedy sa liek začal užívať a kedy sa jeho užívanie skončilo. 
· Opatrenia prijaté v súvislosti s liekmi – vyberte (˅) z prednastavených možností      
4. Udalosť
       Vyplňte informácie o každej nežiaducej reakcii samostatne pomocou tlačidla „+Pridať udalosť“. 

· Aká je nežiaduce udalosť? – stručne opíšte vzniknutú nežiaducu reakciu na liek

· Dátumy výskytu tejto udalosti – vyplňte časové obdobie trvanie nežiaducej udalosti, prípadne uveďte časové obdobie trvania nežiaducej udalosti

· výsledok udalosti – vyberte výsledok nežiaducej udalosti (˅) z prednastavených možností
· Vyberte príslušné kritériá pre túto udalosť - vyberte všetko, čo platí, alebo nechajte polia prázdne, ak nie sú použiteľné
5. Doplňujúce informácie
Vyplňte ďalšie detaily, pokiaľ si myslíte, že podávaná liečba/zdravotnícka pomôcka súvisia s nežiaducou príhodou. 

· Vyberte liek/zdravotnícku pomôcku, o ktorých si myslíte, že majú súvis s nežiaducim účinkom
· Existujú nejaké ďalšie informácie, ktoré by ste chceli zdieľať o tejto nežiaducej udalosti? Prosím, uveďte akékoľvek voľno predajné lieky, vitamíny alebo výživové doplnky, ktoré užívate – stručne opíšte situáciu
6. Zaslanie formulára
Pre správne odoslanie formulára zaškrtnite políčko „nie som robot“ a formulár odošlite stlačením „Odoslať“.
O úspešnom odoslaní formulára budete informovaný priamo na stránke. Po zadaní e-mailovej adresy Vám systém automaticky doručí informáciu o prijatí Vášho hlásenia. 

